laion/Wikipedia-Exotic huggingface dataset:
קייטי לוץ

קייטלין מארי לוץ (באנגלית: Caitlin Marie Lotz; נולדה ב-30 בדצמבר 1986) היא שחקנית, רקדנית וזמרת אמריקאית שידועה בעיקר בתפקידה בתור הקנרית הלבנה / שרה לאנס (אנ') ביקום החץ בסדרות "החץ" (2013 - 2020) ו"אגדות המחר" (2016 - 2022). קייטלין מארי לוץ נולדה ב-30 בדצמבר 1986 בסן דייגו, קליפורניה. לוץ החלה את הקריירה שלה כרקדנית בשנת 2003, השתתפה בסיבובי הופעות עם הזמרות אבריל לאבין וליידי גאגא, וכיכבה בין היתר בקליפים כמו "Paparazzi" של ליידי גאגא, "One Love" של אסטל ודייוויד גטה, "Tell Me Something I Don't Know" של סלינה גומז, "Freeze" של T-Pain‏, "Baby It's You של ג'וג'ו, "Evacuate the Dancefloo" של קסקדה. בשנת 2009 לוץ הופיעה בתוכנית "רוקדים עם כוכבים" בעונה 8, בתור רקדנית הגיבוי של ליידי גאגא לשיר "LoveGame". הופעתה בסיבוב ההופעות של אבריל לאבין התפרסמה באלבום הווידאו The Best Damn Tour: Live in Toronto. לוץ הופיעה בפרסומות לרשת המסעדות האמריקאית "ג'ק אין דה בוקס", לחברת ההנעלה "ריבוק" ולחברת הסלולר "טי - מובייל". בשנת 2010 הייתה כפילת פעלולים בסרט "סטפ אפ 3D". ב-2005 הצטרפה לוץ לקבוצת הבנות Soccx. ב-2006 הוציאה הלהקה את סינגל הבכורה שלה "From Dusk Till Dawn (Get the Party Started)", אחריו הם הובילו ב-2007 עם הסינגל "Scream Out Loud", ששניהם הגיעו לטופ 10 בגרמניה. אלבום הבכורה שלהם, "Hold On", יצא גם הוא ב-2007, והסינגל השלישי שלהם, "Can't Take My Eyes Off You", יצא ב-2008. לוץ למדה משחק בבית ספר "סיינפורד מייסנר" על שמו של המורה למשחק האגדי והתחילה את קריירת המשחק בשנת 2006 עם תפקיד קטן בסרט המעודדות "שחקי אותה: הכל או כלום". בשנת 2010 המשיכה בקריירת המשחק ולקחה חלק בפרק השלישי של הסדרה "חוק וסדר: לוס אנג'לס" ובתפקיד חוזר בעונה הרביעית של הדרמה "מד מן" של רשת הטלוויזיה AMC. בשנת 2011 כיכבה בסדרה הקומית השחורה "עמק המוות" של רשת MTV וגילמה את אחת מהדמויות הראשיות "קירסטן לנדרי", בסדרה הזו לוץ הפגינה את כל כישוריה האמנותיים. בשנת 2012 שיחקה בסרטים "לחיות בפוקסאס דאן", "קרב השנה: קבוצת החלומות" ובמותחן העל טבעי "הסכם" לצד שחקני הקולנוע "ג'וש הוולוי", "קספר ואן דיין", "אגנס ברוקנר". הסרט "הסכם" הופיע בפסטיבל הסרטים בשנת 2012 והקנה ללוץ פרסום. בהמשך גילמה את שרה לאנס בסדרת האקשן "החץ", דמות שחזרה מן המתים ואימצה את זהותה החדשה "הקנרית", (ובהמשך: "הקנרית הלבנה") דמות שמככבת גם בסדרה "אגדות המחר" - סדרת בת של "החץ". בשנת 2014 קיבלה תפקיד ראשי בסרט "המכונה" ובאותה שנה גילמה שוב את סטפני בעונה השביעית של סדרת הדרמה "מד מן". לוץ היא אומנית לחימה ומתאמנת באופן קבוע בטאקוונדו, וו-שו, קרב מגע, קאלי, איגרוף תאילנדי, פארקור וטריקינג. במאי 2021 החלה לצאת עם השחקן הקנדי קייל שמיד; והשניים התארסו ב-6 במאי 2022. מדיה וקבצים בנושא קייטי לוץ בוויקישיתוף קייטי לוץ, ברשת החברתית פייסבוק קייטי לוץ, ברשת החברתית אקס (טוויטר) קייטי לוץ, ברשת החברתית אינסטגרם קייטי לוץ, במסד הנתונים הקולנועיים IMDb (באנגלית) קייטי לוץ, באתר AllMovie (באנגלית) קייטי לוץ, באתר Rotten Tomatoes (באנגלית) קייטי לוץ, באתר Metacritic (באנגלית) קייטי לוץ, במסד הנתונים הקולנועיים KinoPoisk (ברוסית)
נצילות קוונטית

הנצילות הקוונטית (מסמנים Φ {\displaystyle \Phi } או Q Y {\displaystyle QY} ) של תהליך שנוצר על ידי קרינה היא מספר הפעמים שמתרחש אירוע ספציפי לכל פוטון שנספג על ידי המערכת. "האירוע", הוא בדרך כלל סוג של תגובה כימית. הנצילות הקוונטית של התפרקות מולקולת מגיב בתגובה כימית מוגדרת באופן הבא: Φ = #   m o l e c u l e s   d e c o m p o s e d #   p h o t o n s   a b s o r b e d {\displaystyle \Phi ={\frac {\rm {\#\ molecules\ decomposed}}{\rm {\#\ photons\ absorbed}}}} כלומר, היחס בין מספר המולקולות שהתפרקו לבין מספר הפוטונים שנבלעו. הנצילות הקוונטית באירוע אחר, פלואורסצנציה, מוגדרת באופן הבא: Φ = #   p h o t o n s   e m i t t e d #   p h o t o n s   a b s o r b e d {\displaystyle \Phi ={\frac {\rm {\#\ photons\ emitted}}{\rm {\#\ photons\ absorbed}}}} כלומר, היחס בין מספר הפוטונים שנפלטו לבין מספר הפוטונים שנבלעו. נצילות קוונטית משמשת במידול פוטוסינתזה: Φ = μ m o l   C O 2   f i x e d μ m o l   p h o t o n s   a b s o r b e d {\displaystyle \Phi ={\frac {\rm {\mu mol\ CO_{2}\ fixed}}{\rm {\mu mol\ photons\ absorbed}}}} בתהליך פירוק פוטוכימי, כאשר מולקולה מתפרדת לאחר בליעת אור, הנצילות הקוונטית היא היחס בין מספר המולקולות המפורקות לבין מספר הפוטונים שנבלעים על ידי המערכת. מאחר שלא כל הפוטונים נספגים באופן פרודוקטיבי, הנצילות הקוונטית האופיינית תהיה קטנה מ -1. נצילויות קוונטיות גדולות מ-1 אפשריות עבור תגובת שרשרת מבוססת קרינה או פוטוניקה, כאשר פוטון בודד מעורר שרשרת של טרנספורמציות. דוגמה אחת היא תגובה של מימן עם כלור שבה ניתן לייצר 10 6 {\displaystyle 10^{6}} מולקולות של מימן כלורי פר מנה של אור כחול שנבלע. בספקטרוסקופיה אופטית, נצילות קוונטית היא ההסתברות שמצב קוונטי מסוים ייווצר ממצב קוונטי התחלתי נתון. לדוגמה, במעבר ממצב סינגלט למצב טריפלט, הנצילות נקבעת על פי מספר המולקלות שעברו על ידי עירור אופטי ממצב אחד למשנהו. באופן אמפירי, ניתן למדוד נצילות קוונטית פלאורסצנטית יחסית (לדוגמה מסוימת) בהשוואה לנצילות קוונטית ידועה (למשטח ייחוס): Φ = Φ R × I n t I n t R 1 − 10 − A R 1 − 10 − A n 2 n R 2 {\displaystyle \Phi =\Phi _{\mathrm {R} }\times {\frac {\mathit {Int}}{{\mathit {Int}}_{\mathrm {R} }}}{\frac {1-10^{-A_{\mathrm {R} }}}{1-10^{-A}}}{\frac {{n}^{2}}{{n_{\mathrm {R} }}^{2}}}} כאשר R מציין ערכי ייחוס, Int הוא אינטגרל המהווה את השטח תחת "פיק" הפליטה, A היא הצפיפות האופטית באורך גל הבליעה ו-n הוא מקדם השבירה של התמיסה. יעילות קוונטית  Lakowicz, Joseph R. Principles of Fluorescence Spectroscopy (Kluwer Academic / Plenum Publishers 1999) p.10. ISBN 978-0-387-31278-1 Skillman JB (2008). "Quantum yield variation across the three pathways of photosynthesis: not yet out of the dark". J. Exp. Bot. 59 (7): 1647–61. doi:10.1093/jxb/ern029. PMID 18359752.  Laidler K.J., Chemical Kinetics (3rd ed., Harper & Row 1987) p.289 ISBN 0-06-043862-2 Albert M. Brouwer, Standards for photoluminescence quantum yield measurements in solution (IUPAC Technical Report), Pure Appl. Chem., Vol. 83, No. 12, pp. 2213–2228, 2011. doi:10.1351/PAC-REP-10-09-31.
בא"פ לכיש

בסיס אימונים פיקוד המרכז הידוע בשם בא"פ לכיש או בא"פ מרכז הוא מחנה צבאי של צה"ל המשמש כבסיס האימונים הראשי של פיקוד המרכז. הבסיס מכונה על שם חבל לכיש. מטרתו העיקרית של הבסיס היא לאפשר עריכת אימונים בסדר גודל רחב וכן שמירה על כשירותו המבצעית של פיקוד המרכז. האימונים בבסיסים אלה מתקיימים לאורך כל השנה, הן על ידי כוחות סדירים והן על ידי כוחות מילואים, ומתחלקים לשני סוגי אימונים עיקריים: אימונים לפני תעסוקה מבצעית (בראשי תיבות: אל"ת) ולחימה המתבצעות בגזרת הפיקוד. אימוני כשירות ליחידות הפיקוד השונות. אימונים אלה מתבצעים בעזרתה של מפקדת הבא"פ, שתפקידה מתן תמיכה הדרכתית ולוגיסטית הכוללת מדריכים, כיתות, ציוד ושטחי אימונים. בבא"פ לכיש שוכן בית הספר ללחימה ובית הספר לגששים. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא בא"פ לכיש בוויקישיתוף ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
בא"פ אליקים

בסיס אימונים פיקודי צפון הידוע בשם בא"פ אליקים הוא מחנה צבאי של צה"ל המשמש כבסיס האימונים הראשי של פיקוד הצפון. הבסיס נמצא סמוך למושב אליקים ולמחלף אליקים ומכאן שמו. מטרתו העיקרית של הבסיס היא לאפשר עריכת אימונים בסדר גודל רחב וכן שמירה על כשירותו המבצעית של פיקוד הצפון. האימונים בבסיסים אלה מתקיימים לאורך כל השנה, הן על ידי כוחות סדירים והן על ידי כוחות מילואים, ומתחלקים לשני סוגי אימונים עיקריים: אימונים לפני תעסוקה מבצעית (בראשי תיבות: אל"ת) ולחימה (בראשי תיבות: אל"ל) המתבצעים בגזרת הפיקוד. אימוני כשירות ליחידות הפיקוד השונות. בבא"פ אליקים שוכן בית הספר ללוחמה נגד גרילה. מרדכי חיימוביץ', בבטן האדמה: בסיס האימון (בא"פ) של פיקוד צפון, באתר nrg‏, 26 באפריל 2011 יאיר קראוס, ‏"היה ברור לכולנו שאנחנו הולכים כדי למסור את הנפש", בעיתון מקור ראשון, 23 באפריל 2020 ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
ישיבת בית שמעיה

ישיבת בית שמעיה (בשמה הרשמי: בית מדרש גבוה לתורה ישיבת בית רבי שמעיה) היא ישיבה גדולה חרדית-ספרדית בבני ברק. הישיבה נקראת ע"ש שמעיה רייכמן, אבי משפחת רייכמן. הישיבה הוקמה בשנת ה'תשל"ח (1978) בבית כנסת ברחוב רבי עקיבא, עם 18 בחורים. כיום לומדים בישיבה כ-600 תלמידים. תלמידי הישיבה שומרים עמה על קשר גם לאחר נישואיהם, וקיימות קהילות של "חניכי ישיבת בית שמעיה" במספר ערים בישראל. קריית הישיבה ממוקמת בכניסה לשכונת אור החיים בבני ברק, במתחם הצמוד למרכז הרפואי מעייני הישועה. המגרש נרכש מתרומת בנו משה רייכמן, באמצעות הרב משה פרדו, ראש מוסדות "אור החיים" שהקים את השכונה הסמוכה. 5 שנים לאחר ייסודה, נרשמה הישיבה ברשם העמותות, ראשיה הגדירו אז את מטרתה: "לייסד, להקים, לבנות ולנהל ישיבה וספרייה תורנית. להוציא לאור ולהפיץ ספרי קודש, להפיץ תורה ויראת שמים בקרב הנוער, ולעסוק בחינוך הנוער ברוח התורה והמסורת היהודית". הישיבה הוקמה בידי בוגרי ישיבות ליטאיות ולמרות היותה ישיבה ספרדית היא מזוהה עם תנועת דגל התורה מאז הקמת התנועה בשנות ה-80 של המאה ה-20, והשתייכה לפלג מרביצי תורה. הישיבה מוגדרת בידי ראשיה "ישיבה ליטאית לבני עדות המזרח". ראש הישיבה הוא הרב שלמה אנגלנדר. בין הר"מים בישיבה נמצא יהודה בויאר, מתלמידי רבי אברהם ישעיהו קרליץ, ה"חזון איש" המשגיח בישיבה היה הרב אליהו רוט שמאז פטירתו על פי התייעצות עם הרב אהרן יהודה לֵיבּ שטינמן לא מונה מחליף במקומו. הרב שמואל פאלי בנו ממשיך דרכו של הרב צבי הירש פאלי נחשב לחלק ממערכת הישיבה, ואף מסדר חופות במקום ראש הישיבה. את הישיבה ניהל בנימין לבל במשך שנים רבות. בעשור האחרון יעקב פוזן מנהל את הישיבה לשמוע - ד, חוברת חידושי תורה לרגל 20 שנה לישיבה, בני ברק תשנ"ח, באתר אוצר החכמה ותלמודו בידו - א, קובץ ישיבת בית שמעיה, בני ברק תשס"ה, באתר היברובוקס ותלמודו בידו - ב, קובץ ישיבת בית שמעיה, בני ברק תשס"ח, באתר היברובוקס ותלמודו בידו - ג, קובץ ישיבת בית שמעיה, בני ברק תשס"ט, באתר היברובוקס ותלמודו בידו - ד, קובץ ישיבת בית שמעיה, בני ברק תש"ע, באתר היברובוקס קובצי "הכרם" של קהילת הבוגרים קהילת בית שמעיה (הכרם) - א, תשס"ה, באתר היברובוקס קהילת בית שמעיה (הכרם) - ב, תשס"ו, באתר היברובוקס קהילת בית שמעיה (הכרם) - ג, תשס"ו, באתר היברובוקס קהילת בית שמעיה (הכרם) - ד, תשס"ז, באתר היברובוקס קהילת בית שמעיה (הכרם) - ה, תשס"ז, באתר היברובוקס בית רבי שמעיהו (הכרם) - ו, תשס"ח, באתר היברובוקס הכרם - ז, תשס"ח, באתר היברובוקס הכרם - ח, תשס"ט, באתר היברובוקס הכרם - ט, תשס"ט, באתר היברובוקס הכרם - י, תש"ע, באתר היברובוקס הכרם - יא, תש"ע, באתר היברובוקס הכרם - יב, תשע"א, באתר היברובוקס ד. צפתמן, תורת ליטא נוסח ספרד, מוסף שבת קודש יתד נאמן, 12, תשע"א, שבת פרשת וישלח תשע"א, באתר אוצר החכמה שיעורים של ראשי הישיבה באתר "קול הלשון" ישיבת בית רבי שמעיהו (בני ברק), דף שער בספרייה הלאומית ישיבת בית שמעיה, באתר "גיידסטאר ישראל" באותו מבנה למדו בני הכולל של הרב שמעון בעדני על הישיבה באתר "עמותות" (כולל מידע על תקציבים).(הקישור אינו פעיל, 28.8.2019) ש. טויב, "ישיבה ליטאית לבני עדות המזרח" (ריאיון עם צוות הישיבה), מוסף שבת קודש, יתד נאמן, ערב חג השבועות תשס"ד, גליון 37 תשס"ד., באתר אוצר החכמה.
דג השלפוחן

דג השלפוחן (שם מדעי: Nomeus gronovii) הוא מין דג ימי מסדרת הדקראים החי באוקיינוסים השונים והבוגרים צוללים לעומק 200-2,000 מטר. דג זה יחידי בסוגו. דג זה מגיע לאורך 40 ס"מ והוא בעל סנפירים כחולים-אפורים ועליהם פסים כחולים כהים וכמה כתמים כחולי כהים לצידי הגוף. הדג בעל סנפירי חזה מגודלים ובעל זנב ממוזלג קטן. הדג ניחן ביכולת ייחודית ליזון מזרועותיו הארסיות של השלפוחן המצוי מבלי להיפגע כמו רוב הדגים, ומכאן שמו. עורו עמיד לרעלנים עד פי עשרה מדגים אחרים, אך שלא כמו השושנונים החיים בין זרועות שושנת הים, לדג השלפוחן אין חסינות טבעית מלאה מפני הזרועות הצורבות של השלפוחן, והן עלולות לפגוע בו. הדג משתמש בתמרונים זריזים מאוד, בעזרת חוליותיו המרובות, כדי להימנע מהזרועות הצורבות הקטלניות ולאכול מן הזרועות הקלות יותר. בנוסף לאוכל, דג השלפוחן משתמש בשלפוחן להגנה מפני דגים טורפים. כשדג טורף רודף אחר דג השלפוחן, הדג מוביל אותו אל זרועות השלפוחן, שם הופך הדג הטורף בעצמו לארוחה. מדיה וקבצים בנושא דג השלפוחן בוויקישיתוף דג השלפוחן, באתר ITIS (באנגלית) דג השלפוחן, באתר NCBI (באנגלית) דג השלפוחן, באתר Animal Diversity Web (באנגלית) דג השלפוחן, באתר FishBase (באנגלית) דג השלפוחן, באתר GBIF (באנגלית) דג השלפוחן, באתר אנציקלופדיה בריטניקה (באנגלית) דג השלפוחן באתר הרשימה האדומה של IUCN
Facelift

Facelift (תרגום מילולי לעברית: מתיחת פנים) הוא אלבום הבכורה של להקת הגראנג' אליס אין צ'יינס. את האלבום הפיק דייב ג'רדן, שהפיק גם אלבומים של הרולינג סטונז ושל ג'יינ'ס אדיקשן. הקלטת האלבום התעכבה מעט לאחר ששון קיני שבר את ידו במהלך קטטה, ונשקלה האפשרות להחליפו במתופף אחר, אך קיני הוריד את הגבס שלושה שבועות לפני הזמן והשתתף בהקלטת האלבום. האלבום הגיע למקום ה-42 במצעדי המכירות ועם הזמן הגיע למעמד של פלטינה כפולה. ליין סטאלי סיפר שהשיר "Man In The Box" נכתב בהשראת ארוחת ערב שבה השתתפו חברי הלהקה ומספר אנשים מחברת התקליטים שהיו צמחוניים, ודיברו על כך שעגלים למאכל מגודלים בתוך קופסאות קטנות מאז לידתם. לדבריו, השיר נכתב על צנזורה ממשלתית ועל אכילת בשר כפי שהיא משתקפת דרך עיניו של עגל שגורלו נחרץ. "Man In The Box" נבחר להיות הסינגל הראשון, והווידאו קליפ שצולם עבורו קצר הצלחה רבה ב-MTV (שודר 16 שבועות ברציפות). השיר הגיע לרשימות 20 הגדולים של תחנות רדיו רבות המתמחות ברוק. בפברואר הייתה הלהקה מועמדת בפעם הראשונה מתוך ארבע לפרס גראמי והפסידה. בספטמבר 1991 הגיע האלבום למעמד של אלבום זהב, תוך שישה שבועות מיציאתו של הסינגל (עד אז נמכרו 40,000 עותקים). במשך ששת החודשים הבאים הופיעה הלהקה עם ואן היילן ויצרה לעצמה הכרה נוספת. על עטיפת האלבום מופיעת פניו של מייק סטאר כאשר הן מוכפלות בעזרת מחשב, ובצבעים מטאליים. הרעיון המקורי היה לשלב את פניהם של ארבעת חברי הלהקה יחדיו בעזרת מחשב. התמונה המקורית משמשת כעטיפתו של תקליטור מספר 1 של מארז התקליטורים Music Bank. כל השירים נכתבו והולחנו על ידי ג'רי קאנטרל (למעט היכן שמצוין אחרת).  Live Facelift מידע על האלבום Facelift באתר MusicBrainz מידע על האלבום Facelift באתר AllMusic האלבום Facelift באתר Discogs האלבום Facelift באתר ספוטיפיי
נומידיים

נומידיים (שם מדעי: Nomeidae; באנגלית "Driftfish" - דגי סחף) היא משפחה של דגים מסדרת הדקראים הקרובים לכפחניים. המשפחה כוללת 3 סוגים ו-16 מינים. דגים אלה חיים ברחבי האוקיינוסים הטרופיים והסוטרופיים ברחבי העולם וחלקם צוללים לעומקים. הגדול בבני המשפחה יכול להגיע לאורך מטר. הם בעלי סנפירי חזה ארוכים וזנבות קצרים ובעלי עיניים גדולות. הדגים חיים על תזונה ממדוזות ומסיפונופורות שדומים להם אך אינם קרובים. המין דג השלפוחן ניזון דרך קבע על הסינופרה הצפה שלפוחן מצוי - יצור ארסי שזרועותיו הורגות בקלות דגים אחרים. דגים נוספים מהמשפחה ניזונים מאצות גדולות כמו קלפ וסרגסו. משפחה נומידיים (Nomeidae) סוג Cubiceps - בו 10 מינים סוג ומין יחיד דג השלפוחן (Nomeus gronovii) סוג Psenes - בו 5 מינים מדיה וקבצים בנושא נומידיים בוויקישיתוף נומידיים, באתר ITIS (באנגלית) נומידיים, באתר NCBI (באנגלית) נומידיים, באתר האנציקלופדיה של החיים (באנגלית) נומידיים, באתר GBIF (באנגלית)
שחראשיים

שַׁח-רֹאשִׁיִּים (שם מדעי: Centriscidae) היא משפחת דגי ים מסדרת האבובונאים. לבני משפחה זו ישנו חוטם מוארך אך צר והוא מופנה כלפי מעלה. בני תת-משפחת Centriscinae הם בעלי גוף אנכי השוחים בתנוחות אנכיות בעזרת סנפיריהם הנעים ללא הרף. בני תת-משפחת חרטומני ים (Macroramphosinae) אנכיים יותר ובעלי מבנה גוף רזה אך עלי סנפירים קטנים מאוד. הרבה מהחוקרים חושבים שתת-משפחה זו צריכה להיות משפחה עצמאית. הם חיים במרבית האוקיינוסים הטרופיים והסובטרופיים בחיפוש אחר פלנקטון וסרטנים זעירים אותם הם שואבים עם פיהם. חלקם חיים בין עשבי ים או אצות ואחרים בשוניות אלמוגים. גופם המוזר עוזר להסוות אותם במים. משפחה שחראשיים (Centriscidae) תת-משפחה Centriscinae סוג שַׁח-רֹאשׁ (Aeoliscus) - בו שחראש נקוד סוג Centriscus תת-משפחה חרטומני ים (Macroramphosinae) - ככל הנראה היא משפחה עצמאית סוג ומין יחיד Centriscops humerosus סוג Macroramphosus סוג Notopogon מדיה וקבצים בנושא שחראשיים בוויקישיתוף שחראשיים, באתר ITIS (באנגלית) שחראשיים, באתר NCBI (באנגלית) שחראשיים, באתר Animal Diversity Web (באנגלית) שחראשיים, באתר האנציקלופדיה של החיים (באנגלית) שחראשיים, באתר GBIF (באנגלית) שחראשיים, באתר אנציקלופדיה בריטניקה (באנגלית) מילון בעלי חיים: דגי הגרם (תשע"ב), 2012, באתר האקדמיה ללשון העברית
יחסי דנמרק–שוודיה

בין ממלכת דנמרק לבין ממלכת שוודיה מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי המועצה הנורדית, מועצת הים הבלטי, ומועצת אירופה. לשתי המדינות יש היסטוריה ארוכה מאוד, שראשיתה עוד בימי הביניים, ובין השנים 1397–1523 היו השתיים מאוחדות באיחוד קאלמאר. במאה ה-17 השתתפה דנמרק במלחמת שלושים השנים והובסה בה קשות, ולאחר מכן ספגה תבוסה מוחצת מידי השוודים במלחמת תורסטנסון. בשנת 1657 הצטרפה דנמרק למלחמה הצפונית הקטנה, וגם בה נחלה מפלה, ובסוף המלחמה נחתם הסכם קופנהגן שקבע את הגבולות בין דנמרק, נורווגיה ושוודיה, וגבולות אלו תקפים עד היום. בשנת 1658 פרצה המלחמה הדנית-שוודית (1658–1660), ובשנת 1674 שוב נלחמו השתיים מלחמת סקונה. בתחילת המאה ה-18 שוב לחמו השתיים זו בזו כחלק ממלחמת הצפון הגדולה, שבה ספגה דנמרק תבוסה קשה, אולם לבסוף הובסו הכוחות השוודים, מה שהביא לירידת קרנה של האימפריה השוודית. במהלך המלחמות הנפוליאוניות שוב לחמו השתיים, ובשנת 1814 נחתם הסכם קיל, שבו העבירה דנמרק לשוודיה את השליטה על נורווגיה. במהלך המאה ה-19 שררו יחסים קרובים בין המדינות, ובתי המלוכה של שתי המדינות אף קיימו ביניהם קשרי נישואין. במהלך מלחמת העולם הראשונה נשארו שתי המדינות נייטרליות, אולם במלחמת העולם השנייה נכבשה דנמרק על ידי גרמניה הנאצית, ואילו שוודיה שמרה על נייטרליותה. בספטמבר 1943 התרחשה הצלת יהודי דנמרק, שבה הועברו רוב יהדות דנמרק לשוודיה על ידי דייגים דנים. בשנת 1952 נחתם הסכם איחוד הדרכונים הנורדי, שמאפשר לכל אזרחי המדינות הנורדיות לנסוע בחופשיות ללא מסמכים. בשנת 1999 נחנך גשר ארסונד, המחבר את שני המרכזים המטרופוליניים של אזור ארסונד, קופנהגן, בירת דנמרק, והעיר מאלמה שבשוודיה. כיום חיים כ-21,000 שוודים בדנמרק, ואילו כ-42,000 דנים חיים בשוודיה. שוודיה מחזיקה בדנמרק שגרירות בקופנהגן, ו-16 קונסוליות באבנרה, אורהוס, אולבורג, אסביירג, פרדריקסהאבן, גרנה, אלסינור, הולבק, קולדינג, נוק, נייקובינג פאלסטר, אודנסה, רונה, סקיין, טורסהאבן, וויבורג. מאידך, דנמרק מחזיקה בשוודיה שגרירות בסטוקהולם, ו-23 קונסוליות כבוד בפאלקנברג, פאלן, גטבורג, יבלה, האלמסטד, הלסינגבורג, ינקפינג, קאלמאר, לולאו, מאלמה, אומאו, ויסבי, וקשה, ארברו ואסטרונד. מדיה וקבצים בנושא יחסי דנמרק–שוודיה בוויקישיתוף אתר על יחסי מדינות
לאופולד קוז'לוך

לאופולד קוז'לוך (בצ'כית: Leopold Koželuh; בגרמנית: Leopold Kotzeluch; ‏ 26 ביוני 1747 – 7 במאי 1818) היה מלחין צ'כי שזכה לתהילה רבה בווינה הן כמלחין, הן כפסנתרן והן כמורה, אך נעלם מתודעת שוחרי המוזיקה מאז פטירתו. נולד כיאן אנטונין קוז'לוך (Jan Antonín Koželuh) בוולווארי (Velvary(אנ')) שבבוהמיה ועבר לפראג. בשנת 1778 עבר לווינה. משנת 1792 ועד לפטירתו ב-1818 החזיק במשרות המלכותיות היוקרתיות של "קאפלמייסטר" ושל מלחין החצר. הוא כתב כ-400 יצירות, ובתוכן 30 סימפוניות, 22 קונצ'רטי לפסנתר ושתי אורטוריות. מדיה וקבצים בנושא לאופולד קוז'לוך בוויקישיתוף לאופולד קוז'לוך, במסד הנתונים הקולנועיים IMDb (באנגלית) לאופולד קוז'לוך, באתר ספוטיפיי לאופולד קוז'לוך, באתר AllMusic (באנגלית) לאופולד קוז'לוך, באתר MusicBrainz (באנגלית) לאופולד קוז'לוך, באתר Discogs (באנגלית) יצירות של לאופולד קוז'לוך, יוטיוב לאופולד קוז'לוך, באתר אנציקלופדיה בריטניקה (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
רון שפירא (שופט)

רון שפירא (נולד ב-1957) הוא נשיא בית המשפט המחוזי בחיפה. רון שפירא נולד וגדל בקבוצת דגניה א'. למד בתיכון בית ירח. בשנים 1975–1979 שירת בצה"ל. בשנת 1987 סיים לימודי משפטים באוניברסיטה העברית בירושלים. התמחה בבית המשפט העליון אצל השופטת מרים בן-פורת ובמשרד עורכי דין, ובשנת 1988 הוסמך כעורך דין ועבד כעורך דין. בשלב מסוים עזב את דגניה. בשנת 1991 סיים בהצטיינות תואר שני במשפטים באוניברסיטה העברית בירושלים. בספטמבר 1994 מונה לשופט של בית משפט השלום בטבריה. באוקטובר 1998 מונה לסגן נשיא בתי משפט השלום במחוז צפון. בספטמבר 2000 מונה לכהן בפועל כשופט בית המשפט המחוזי בחיפה. בספטמבר 2001 מונה כרשם בית המשפט המחוזי לעניינים מינהליים. ביוני 2003 מונה לשופט בבית המשפט המחוזי בחיפה. בפברואר 2014 מונה לסגן נשיא בית המשפט המחוזי חיפה. באפריל 2017 קיבל תואר דוקטור מאוניברסיטת חיפה, על עבודה שכותרתה "ראיות מנהליות לביצוע עבירה פלילית - הצורך בהליך מנהלי הוגן". ב-30 באוקטובר 2017 מונה לנשיא בית המשפט המחוזי בחיפה. הוא מלמד בפקולטה למשפטים ובבית הספר למדע המדינה של אוניברסיטת חיפה ובמכללה לביטחון לאומי. בפברואר 2022 דווח ב"ישראל היום" כי שפירא הורה לשלוח חומרים פוליטיים של ארגון "בצלם" על אלימות חיילי צה"ל והמתנחלים לכלל השופטים במחוז חיפה, לכאורה בניגוד לנהלים האוסרים על לשכה לשלוח לשופטים חומרים מטעם ארגונים פוליטיים. הרשות השופטת הבהירה כי המעטפות שנשלחו מ"בצלם" היו ממוענות שמית לשופטים. רון שפירא, מאכיפה פלילית לאכיפה מינהלית – ראיות מינהליות לביצוע עבירה פלילית, הוצאת נבו, 2019 רון שפירא, איתי ברסלר גונן ואילנית הלל, הליכי מעצר – מורה נבוכים, הוצאת נבו, 2021 רון שפירא ואילנית הלל, מאחורי הסורגים – עתירות אסירים – מורה נבוכים, הוצאת נבו, 2024 מדיה וקבצים בנושא רון שפירא בוויקישיתוף רון שפירא, באתר הרשות השופטת רון שפירא, דף שער בספרייה הלאומית מינוי נשיא, ילקוט הפרסומים 7618, התשע"ח, 30 באוקטובר 2017, עמ' 1270 נשיא ביהמ"ש המחוזי שלח לשופטים חומר של "בצלם", באתר ערוץ 7 יאיר אלטמן, נשיא ביהמ"ש המחוזי שלח לשופטים חומר של "בצלם", באתר ישראל היום, 2 בפברואר 2022
נשים קטנות (סרט, 1917)

נשים קטנות (באנגלית: Little Women) הוא סרט דרמה אילם משנת 1917 בבימויו של אלכסנדר באטלר, ובכיכובן של דייזי בארל, מרי לינקולן ומינה גריי. זהו העיבוד הקולנועי הראשון שנעשה על פי הרומן "נשים קטנות" מאת לואיזה מיי אלקוט. הסרט נחשב לאבוד. דייזי בארל – איימי מארץ' מרי לינקולן – מג מארץ' מינה גריי – מרמי מארץ' רובי מילר – ג'ו מארץ' מילטון רוזמר – תאודור לורנס מוריאל מיירס – בת' מארץ' וינדהאם גייז – הפרופסור רוי טראוורס – ג'ון ברוק ליונל ד'אראגון – מר לורנס פלורנס נלסון – הדודה מארץ' ברט דרלי – הכומר מארץ' מולי ווהן – סאלי מופאט ויוויאן טרמיין – בל מופאט סילביה קאוואלו – אן מופאט Low, Rachael. History of the British Film, 1914-1918. Routledge, 2005. Cartmell, Deborah & Whelehan, Imelda. Adaptations: From Text to Screen, Screen to Text. Routledge, 1999 "נשים קטנות", במסד הנתונים הקולנועיים IMDb (באנגלית) "נשים קטנות", במסד הנתונים הקולנועיים KinoPoisk (ברוסית) Low p.293 Cartmell & Whelehan p.81
נשים קטנות (סרט, 1918)

נשים קטנות (באנגלית: Little Women) הוא סרט דרמה אילם אמריקאי משנת 1918 בבימויו של הארי נולס. התסריט נכתב על ידי אן מקסוול והוא מבוסס על הרומן באותו שם מאת לואיזה מיי אלקוט. בסרט מככבים איזבל למון, דורותי ברנרד, ליליאן הול, פלורנס וקונרד נייג'ל. הסרט יצא לאקרנים ב-10 בנובמבר 1918 בחברת פראמאונט. הסרט נחשב לאבוד. איזבל למון – מג מארץ' דורותי ברנרד – ג'ו מארץ' ליליאן הול – בת' מארץ' פלורנס פין – איימי מארץ' קונרד נייג'ל – לורי לורנס קייט לסטר – מרמי הנרי האל – ג'ון ברוק ג'ורג' קלסון – מר מארץ' ג'וליה הארלי – הדודה מארץ' לין האמונד – פרופ' באר נלי אנדרסון – האנה פרנק דה ורנון – מר לורנס מדיה וקבצים בנושא נשים קטנות בוויקישיתוף "נשים קטנות", במסד הנתונים הקולנועיים IMDb (באנגלית) "נשים קטנות", באתר AllMovie (באנגלית) "נשים קטנות", במסד הנתונים הקולנועיים KinoPoisk (ברוסית) "Progressive Silent Film List: Little Women". AFI. נבדק ב-10 בינואר 2015. {{cite web}}: (עזרה) "Little Women". silentera.com. נבדק ב-10 בינואר 2015. {{cite web}}: (עזרה) "Little Women / Harley Knoles [motion picture]: Bibliographic Record Description: Performing Arts Encyclopedia, Library of Congress". loc.gov. נבדק ב-22 בינואר 2015. {{cite web}}: (עזרה)